ÄäntelyäÄänitiedostojen kuunteluohjeet

**Turkinkyyhky** (*Streptopelia decaocto*) on pienikokoinen kyyhkylaji, joka on viime vuosikymmeninä levinnyt eteläiseen Suomeenkin.

Koko ja ulkonäkö
----------------

Turkinkyyhky on vaaleanharmaa, selästä tummempi kuin vatsapuolelta. Niskassa on aikuisilla linnuilla musta kaulus, pyrstösulkien tyvi alhaalta katsoen on tumma. Muistuttaa turturikyyhkyä.

* **Koko:** Pituus 28–33 cm, siipien kärkiväli 60 cm ja paino 200 grammaa
* **Ääni:** Monotoninen luonteenomaisesti kolmitavuinen huhuilu: kuukuu, kuuuu.

Vanhin eurooppalainen rengastettu turkinkyyhky on ollut vähintään 17 vuoden 9 kuukauden ikäinen brittiläinen yksilö.

Levinneisyys
------------

Turkinkyyhkyn alkuperäinen levinneisyysalue oli Kaakkois-Euroopassa ja Aasiassa. Se on levinnyt 1900-luvun jälkipuoliskolla Balkanin suunnalta muualle Eurooppaan. Ensimmäinen varma havainto Suomesta on 1950-luvulta ja ensimmäinen pesintä varmistettiin Vaasassa vuonna 1966. Suomessa nykyään paikoittainen yhdyskuntamaisesti esiintyvä laji, muun muassa Lounais-Suomessa, Etelä-Pohjanmaalla, Oulussa ja Ahvenanmaalla. Suomessa pesii noin 200 paria, Ruotsissa 2 300 – 4 300 ja Virossa 100–150 paria. Euroopassa elää arviolta 9,3–22 miljoonaa yksilöä, joista pesiviä pareja on noin 4–15 miljoonaa.

Luontaisen levinneisyysalueensa ulkopuolella turkinkyyhkyä tavataan lisäksi ihmisen istuttamana vieraslajina monilla alueilla, kuten Afrikassa Kap Verdellä ja Amerikassa Yhdysvalloissa, Meksikossa, Belizessä ja useissa Karibian eri valtioissa sekä Aasiassa Japanissa. Yhdysvaltojen populaatio sai alkunsa pienestä siirtoistutuksesta 1970-luvulla. 

Turkinkyyhky on paikkalintu, nuoret yksilöt vaeltelevat syksyisin muutamien kymmenien, joskus satojen kilometrien päähän. Suomen turkinkyyhkyt ovat ilmeisesti ruotsalaista alkuperää.

Elinympäristö
-------------

Suomalainen turkinkyyhky Salossa vuonna 2019.
Turkinkyyhky viihtyy ihmisasumusten lähettyvillä. Se viihtyy erilaisissa puistikoissa, puustoisilla kerrostalo– ja varastoalueilla ja pesii usein havupuuhun.

Lisääntyminen
-------------

Turkinkyyhkyn muna.
Turkinkyyhky munii hataraan risupesäänsä kaksi valkoista munaa. Litteä risupesä sijaitsee puussa muutaman metrin korkeudella. Molemmat puolisot hautovat 14–16 päivää, naaras aktiivisemmin. Poikaset ovat välttävästi lentokykyisiä jo 15 päivän ikäisinä, mutta lähtevät pesästä usein vasta noin 20 päivän ikäisinä, ja pysyttelevät sitten vielä viikon verran pesäpuussa tai sen välittömässä läheisyydessä. Etelämpänä laji voi tehdä 5, jopa 6 pesyettä maalis–lokakuussa, Suomessa vain 2 tai 3. Sukukypsä 1-vuotiaana.

Ravinto
-------

Turkinkyyhky syö kasvisravintoa, etenkin siemeniä kuten viljaa. Ruokavalioon kuuluvat myös marjat ja hedelmät sekä pienet selkärangattomat.

Lähteet
-------

1. 1 2 3  BirdLife International: *Streptopelia decaocto* *IUCN Red List of Threatened Species. Version 2014.3*.  2014. International Union for Conservation of Nature, IUCN, Iucnredlist.org. Viitattu 28.1.2015. (englanniksi)
2. ↑  Esko Hyvärinen, Aino Juslén, Eija Kemppainen, Annika Uddström & Ulla-Maija Liukko (toim.): *Suomen lajien uhanalaisuus - Punainen kirja 2019*, s. 569. Helsinki: Ympäristöministeriö - Suomen ympäristökeskus, 2019. ISBN 978-952-11-4973-3. Teoksen verkkoversio (viitattu 15.8.2021).
3. ↑  Population status and trends at the EU and Member State levels, Streptopelia decaocto *Article 12 of the Birds Directive web tool*.  Period 2013–18. European Environment Agency. Viitattu 25.3.2024. (englanniksi)

Aiheesta muualla
----------------

* Juha Laaksonen: Turkinkyyhky, Viikon luontoääni

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Taksonitunnisteet |
| --- |
|  |
| Streptopelia decaocto | 
* Wikidata: Q54696
* Wikispecies: Streptopelia decaocto
* ABA: eucodo
* ADW: Streptopelia\_decaocto
* Avibase: 41FACE6330A2F073
* BioLib: 8737
* BirdLife: 22727811
* BOLD: 9954
* BTO: bob6840
* CoL: 6ZXPP
* BOW: eucdov
* eBird: eucdov
* EPPO: STPEDE
* EUNIS: 1285
* EURING: 6840
* Fauna Europaea: 97012
* Fauna Europaea (new): 42f75b1a-a8f8-4cb4-83ed-478ab4a1b121
* GBIF: 2495696
* GISD: 1269
* GNAB: eurasian-collared-dove
* IBC: eurasian-collared-dove-streptopelia-decaocto
* iNaturalist: 2969
* IRMNG: 10199808
* ISC: 63366
* ITIS: 177139
* IUCN: 22727811
* NatureServe: 2.101660
* NBN: NHMSYS0000530621
* NCBI: 177147
* Neotropical: eucdov
* Observation.org: 191
* Open Tree of Life: 277818
* TSA: 16930
* WoRMS: 558586
* Xeno-canto: Streptopelia-decaocto
* Laji.fi: MX.27960

 |
|  |
| Columba decaocto | 
* Wikidata: Q109563216
* GBIF: 8366236

 |

 |